Panglimbak sastra Bali Anyar kacihnayang olih sayan akéh sané oneng ngawacén lan nyurat, sayan nglimbak sané sida ngawedarang cakepan-cakepan sané kacitak (yadian antuk prabéa ngaraga), lan sayan akéh sampun surat kabar lan jurnal sané ngunggahang sastra Bali anyar, minakadi Bali Orti (Sisipan Bali Post), Bali Tribun, Tribun Bali, Pos Bali, Suara saking Bali (kawedar online nyabran sasih), muah sané siosan.